CELEX: 32016R2129
Language: et
Date: 2016-12-05 00:00:00
Title: Komisjoni rakendusmäärus (EL) 2016/2129, 5. detsember 2016, millega muudetakse rakendusmäärust (EL) 2015/220, milles sätestatakse nõukogu määruse (EÜ) nr 1217/2009 (millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk) rakenduseeskirjad

6.12.2016   
            
            
               ET
            
            
               Euroopa Liidu Teataja
            
            
               L 331/1
            
         KOMISJONI RAKENDUSMÄÄRUS (EL) 2016/2129,
   5. detsember 2016,
   millega muudetakse rakendusmäärust (EL) 2015/220, milles sätestatakse nõukogu määruse (EÜ) nr 1217/2009 (millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk) rakenduseeskirjad
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1217/2009, millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk, (1) eriti selle artikli 5 lõike 1 kolmandat lõiku, artikli 5a lõikeid 2 ja 4, artikli 5b lõiget 7 ja artikli 8 lõike 3 kolmandat lõiku,
   ning arvestades järgmist:
   
               (1)
            
            
               Komisjoni rakendusmääruse (EL) 2015/220 (2) I lisas on määratud kindlaks iga liikmesriigi majandusliku suuruse künnis. Bulgaarias ja Austrias on suuremate põllumajanduslike majapidamiste tähtsus põllumajandusstruktuuris kasvamas; seda arvestades on asjakohane suurendada nende liikmesriikide majandusliku suuruse künnist, mis on esitatud kõnealuses lisas.
            
         
               (2)
            
            
               Rakendusmääruse (EL) 2015/220 II lisas on määratud kindlaks aruandvate majapidamiste arv liikmesriigi kohta ja põllumajandusliku raamatupidamise andmevõrgu piirkonna kohta. Bulgaaria põllumajanduse struktuuriliste muudatuste tõttu on asjakohane vastavalt kohandada selle liikmesriigi aruandvate majapidamiste arvu piirkonna kohta, mis on esitatud kõnealuses lisas. Taani ja Austria põllumajanduse struktuuriliste muudatuste tõttu, mille tulemusel vähenes majapidamiste koguarv, on asjakohane vastavalt vähendada nende liikmesriikide aruandvate majapidamiste arvu, mis on esitatud kõnealuses lisas.
            
         
               (3)
            
            
               Pidades silmas käesoleva määrusega ette nähtud muudatusi, tuleks Bulgaarial, Taanil ja Austrial paluda läbi vaadata oma 2017. aruandeaastaks esitatud valikukavad.
            
         
               (4)
            
            
               Rakendusmääruse (EL) 2015/220 IV lisa B osas on esitatud Euroopa Parlamendi ja nõukogu määruses (EÜ) nr 1166/2008 (3) osutatud põllumajanduslike majapidamiste struktuuriuuringute rubriikide ja põllumajandusliku raamatupidamise andmevõrgu põllumajandusaruannete vastavus. Kuna standardtoodangu arvutamine pole enam nõutav rubriigi „Muud küülikud“ puhul, tuleb kohandada põllumajanduslike majapidamiste struktuuriuuringute ja põllumajandusliku raamatupidamise andmevõrgu rubriikide vastavust, eemaldades nimetatud karakteristiku.
            
         
               (5)
            
            
               Rakendusmääruse (EL) 2015/220 VI, VII ja VIII lisas on esitatud vastavalt arvutusmeetod standardtoodangu kindlakstegemiseks, tulutoova tegevuse osakaalu hindamise meetod ning põllumajandusaruande vorm ja esitusviis. Selguse huvides tuleks kõnealustes lisades esitada täiendavat teavet ja selgitusi teatavate juhiste ja määratluste kohta.
            
         
               (6)
            
            
               Seepärast tuleks rakendusmäärust (EL) 2015/220 vastavalt muuta.
            
         
               (7)
            
            
               Käesoleva määrusega ette nähtud meetmed on kooskõlas põllumajandusliku raamatupidamise andmesidevõrgu komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) 2015/220 muudetakse järgmiselt.
   
               1)
            
            
               Artikli 3 lõikesse 2 lisatakse järgmine lõik:
               „Bulgaaria, Taani ja Austria vaatavad läbi oma 2017. aruandeaastaks esitatud valikukavad. Nad edastavad oma muudetud valikukavad kõnealuse aruandeaasta kohta komisjonile hiljemalt 31. märtsiks 2017.“
            
         
               2)
            
            
               I, II, IV, VI, VII ja VIII lisa muudetakse vastavalt käesoleva määruse lisale.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 2017. aruandeaastast.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 328, 15.12.2009, lk 27.
   
      (2)  Komisjoni 3. veebruari 2015. aasta rakendusmäärus (EL) 2015/220, milles sätestatakse nõukogu määruse (EÜ) nr 1217/2009 (millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk) rakenduseeskirjad (ELT L 46, 19.2.2015, lk 1).
   
      (3)  Euroopa Parlamendi ja nõukogu 19. novembri 2008. aasta määrus (EÜ) nr 1166/2008, mis käsitleb põllumajandusettevõtete struktuuriuuringuid ja põllumajanduslike tootmismeetodite uuringut ning millega tunnistatakse kehtetuks nõukogu määrus (EMÜ) nr 571/88 (ELT L 321, 1.12.2008, lk 14).
   
      LISA
      Rakendusmääruse (EL) 2015/220 I, II, IV, VI, VII ja VIII lisa muudetakse järgmiselt.
      
                  1)
               
               
                  I lisa muudetakse järgmiselt:
                  
                              a)
                           
                           
                              Bulgaariat käsitlev kanne asendatakse järgmisega:
                              
                                          „Bulgaaria
                                       
                                       
                                          4 000 “
                                       
                                    
                        
                              b)
                           
                           
                              Austriat käsitlev kanne asendatakse järgmisega:
                              
                                          „Austria
                                       
                                       
                                          15 000 “
                                       
                                    
                        
            
                  2)
               
               
                  II lisa muudetakse järgmiselt:
                  
                              a)
                           
                           
                              Bulgaariat käsitlev kanne asendatakse järgmisega:
                              
                                           
                                       
                                       
                                          „BULGAARIA
                                       
                                       
                                           
                                       
                                    
                                          831
                                       
                                       
                                          Северозападен (Severozapaden)
                                       
                                       
                                          393
                                       
                                    
                                          832
                                       
                                       
                                          Северен централен (Severen tsentralen)
                                       
                                       
                                          377
                                       
                                    
                                          833
                                       
                                       
                                          Североизточен (Severoiztochen)
                                       
                                       
                                          347
                                       
                                    
                                          834
                                       
                                       
                                          Югозападен (Yugozapaden)
                                       
                                       
                                          222
                                       
                                    
                                          835
                                       
                                       
                                          Южен централен (Yuzhen tsentralen)
                                       
                                       
                                          482
                                       
                                    
                                          836
                                       
                                       
                                          Югоизточен (Yugoiztochen)
                                       
                                       
                                          381
                                       
                                    
                                          Bulgaaria kokku
                                       
                                       
                                          2 202 “
                                       
                                    
                        
                              b)
                           
                           
                              Taanit käsitlev kanne asendatakse järgmisega:
                              
                                          „370
                                       
                                       
                                          TAANI
                                       
                                       
                                          1 850 “
                                       
                                    
                        
                              c)
                           
                           
                              Austriat käsitlev kanne asendatakse järgmisega:
                              
                                          „660
                                       
                                       
                                          AUSTRIA
                                       
                                       
                                          1 800 “
                                       
                                    
                        
            
                  3)
               
               
                  IV lisa B osa tabelis asendatakse koodi 3.06 käsitlev kanne järgmisega:
                  
                              „3.06.
                           
                           
                              C_6
                           
                           
                              Emaküülikud
                           
                           
                              
                                          610
                                       
                                       
                                          Emaküülikud“
                                       
                                    
                        
            
                  4)
               
               
                  VI lisa punkti 2 alapunkti b esimese taande viimane lause asendatakse järgmisega:
                  „Vähem soodsaid piirkondi ja looduslikust või muust eripärast tingitud piirangutega alasid ei loeta geograafilisteks üksusteks.“
               
            
                  5)
               
               
                  VII lisa A osa kolmanda lõigu teine lause asendatakse järgmisega:
                  „Veini ja oliiviõli tootmist käsitatakse kui põllumajanduslikku tegevust juhul, kui veini või oliiviõli sisseostetav osa ei ole märkimisväärne.“
               
            
                  6)
               
               
                  VIII lisa tabelis D asendatakse koodi 7020 käsitlev kanne järgmisega:
                  „Kogu muu immateriaalne vara, mida ei ole võimalik hõlpsasti osta või müüa (nt tarkvara, litsentsid jne). Rubriigi täitmine on kohustuslik ning rubriiki kantud summade suhtes kohaldatakse kulumit, mis on esitatud veerus DY.“